b'\n_START_ARTICLE_\nElementi tira\n_START_PARAGRAPH_\nElementi tira ali elementi tirnice so v astronomiji parametri, s katerimi se enoli\xc4\x8dno dolo\xc4\x8di gibanje nebesnega telesa (naravnega ali umetnega). Uporabljajo se lahko razli\xc4\x8dni nabori parametrov s katerimi se to\xc4\x8dno opi\xc5\xa1e tirnico. Uporablja se model dveh masnih to\xc4\x8dkastih teles, ki imata pri gibanju tri prostostne stopnje (tri kartezi\xc4\x8dne koordinate) in se gibljeta v skladu z Newtonovimi zakoni gibanja in s splo\xc5\xa1nim gravitacijskim zakonom. Tak model gibanja telesa lahko se to\xc4\x8dno opi\xc5\xa1e s \xc5\xa1estimi vrednostimi (po tri prostostne stopnje za lego in za hitrost).'